armvectores/hy_wikipedia_2023 huggingface dataset:
Ազիզբեկյաններ

Ազիզբեկյաններ, Ազիբեկենք (Ազիզբեկ Ա իշխանի անունով), իշխանական տոհմ ուշ միջնադարյան Հայաստանում։ Ազիզբեկյանների տիրույթները տարածվում էին Արայի լեռան հարավարևմտյան մատույցներում, կենտրոնն էր Եղվարդը։ XIV դարում վասալական կախման մեջ էին Զաքարյաններից։ Ազիզբեկյանների մասին մեզ հասած առաջին գրավոր փաստաթուղթը Ներսես գրչի՝ Եղվարդում գրած մի հիշատակարանն է (1318), որի համաձայն, Ազիզբեկյանների նշանավոր ներկայացուցիչ Ազիզբեկ Ա-ն վերաշինել է թշնամիների ավերած Եղվարդը և իշխել այնտեղ՝ ծառայելով Շահնշահ Զաքարյանին։ Ազիզբեկ Ա-ն Քասաղ գետից ջրանցք է բացել, կառուցել Եղվարդի Ս. Հակոբ եկեղեցին։ XIV դարում Ազիզբեկյանների տոհմի հայտնի գործիչներից էր Արարատյան թեմի արքեպիսկոպոս Մանվելը։
XIV-XV դարերում Եղվարդում Ազիզբեկյանների հովանավորությամբ ծաղկում է կրթական գործը։ 1394-1404 թվականներին հայ մանկավարժ Սիմեոն Այրիվանեցու ջանքերով կազմվել են արժեքավոր տեղեկություններ պարունակող ձեռագիր հիշատակարաններ։ XV դարի երկրորդ կեսից Ազիզբեկյանների հոգևոր և աշխարհիկ իշխանությունը կենտրոնացված էր Եղվարդի արքեպիսկոպոս Մանվել III-ի ձեռքում։ Ազիզբեկյանների 1491 թվականից 1667 թվականի գործունեության մասին հիշատակություն չկա։ 1667 թվականին Բջնիում Ազիզբեկյանները նորոգել են Ազիզբեկ Ա-ի և նրա տիկնոջ՝ Վախախի ավետարանը։


== Գրականություն ==
Հովսեփյան Գ., Ազիբեկենք և նրանց շինարարական գործը, «Բանբեր Հայաստանի գիտական ինստ-ի», գիրք 1-2, 1921-22։
Լոուրիի եղանակ

Լոուրիի եղանակ, լուծույթներում սպիտակուցների քանակական որոշման կալորիմետրիկ եղանակ։ Առաջարկվել է Լոուրիի կողմից 1951 թվականին։ Համարվում է ամենաշատ հղված գիտական հոդվածը աշխարհում (2004 թվականի հունվարի դրությամբ այն հղվել է ավելի քան 275000 անգամ)։


== Էությունը ==
Հիմնային միջավայրում Cu+2 իոնները կոմպլեքս են առաջացնում պեպտիդային կապերի հետ և վերականգնվում են մինչև Cu+։ Միավալենտ պղնձի իոնները փոխազդում են Ֆոլինի ռեակտիվի հետ (ֆոսֆոմոլիբդենային թթու ֆենոլի հետ), և առաջանում է ոչ կայուն կոմպլեքս, որն անցնում է մոլիբդենային կապույտի (λmax=750 նմ)։ Այս եղանակը շատ զգայուն է, սպիտակուցի զգայունությունը՝ 10-100 մկգ/մլ։


== Սպիտակուցների հայտնաբերման այլ մեթոդներ ==
Բյուրետի եղանակ
Միկրոբյուրետային եղանակ
Բրեդֆորդի եղանակ


== Ծանոթագրություններ ==


== Արտաքին հղումներ ==
Լոուրիի մեթոդ
Լոուրիի վերափոփոխված մեթոդ
Գնացք դեպի Յումա

Գնացք դեպի Յումա (անգլ.՝ 3:10 to Yuma), 2007 թ. նկարահանված ամերիկյան վեստեռն ժանրի ֆիլմ, որի ռեժիսորը Ջեյմս Մենգոլդն է, իսկ գլխավոր դերերում Ռասսել Քրոուն և Քրիստիան Բեյլը։ «Գնացք դեպի Յումա»-ն 1957 թվականին նկարահանված համանուն ֆիլմի ռիմեյքն է։


== Սյուժե ==
Հայտնի հանցագործ Բեն Ուեյդի ձերբակալությունից հետո, նրա հանցախումբը շարունակում է սպառնալ տեղացի բնակչությանը։ Քաղաքացիական պատերազմի վետերան և փոքր ագարակի սեփականատեր Դեն Էվանսը համաձայնվում է գաղտնի հասցնել Ուեյդին մոտակա քաղաք, որտեղ կա երկաթուղային կայարան, որպեսզի նրան տեղափոխեն գնացքով դեպի Յումա։ Երբ որ նրանք մնում են մի հյուրանոց, պարզ է դառնում, որ գաղտնիքը բացահայտված է և երկուսի հետևից էլ որս է սկսվում։


== Դերակատարներ ==


== Մրցանակներ ==
Օսկար (2007)

Լավագույն օրիգինալ սցենար (Նոմինացիա)
Լավագույն հնչյունավորում (Նոմինացիա)


== Արտաքին հղումներ ==
Ֆիլմի պաշտոնական կայք(անգլ.)
«Գնացք դեպի Յումա»(անգլ.) ֆիլմը Internet Movie Database կայքում
«Գնացք դեպի Յումա»(անգլ.) ֆիլմը Metacritic կայքում:
«Գնացք դեպի Յումա»(անգլ.) ֆիլմը Box Office Mojo  կայքում
Պոստալեզիո

Պոստալեզիո (իտալերեն՝ Postalesio), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 609 մարդ, խտությունը կազմում է 61 մարդ/կմ²։ Տարածքը գրավում է 10 կմ²։ Էլեկտրոնային փոստ՝ 23010, հեռախոսային կոդ՝ 0342։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0342 563370
Էլեկտրոնային փոստ՝ info@comune.postalesio.so.it
Պաշտոնական կայք՝ http://www.comune.postalesio.so.it


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն(իտալ.)
ինստիտուտի վիճակագրություն (անգլ.)(չաշխատող հղում)


== Ծանոթագրություններ ==
Պրոխոդի (այլ կիրառումներ)

Պրոխոդի, կարող է վերաբերել՝

Պրոխոդի - գյուղ, Ուկրաինայի Սումիի մարզի Կրասնոպոլիեի շրջանում
Պրոխոդի - գյուղ, Ուկրաինայի Վոլինի մարզի Լյուբեշովի շրջանում
Թեթմա

Թեթմա, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 35 կմ արևմուտք, Թեթմադիր կիրճի մոտ, այգեվետ վայրում։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Եմելջուկ

Եմելջուկ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 65 կմ հյուսիս-արևմուտք, զառիթափ լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ակոբ Կազմող

Ակոբ (Ակոբ Կազմող, ծննդյան և մահվան թվականները անհայտ են), XVI դարի քանդակազարդող հայ վարպետ, խաչքարեր և տապանաքարեր կազմող, նկարող։ Ստեղծագործել է Գեղարքունիքում (1540-1575 թվականին)։ Ակոբի գործերից պահպանվել են նախկին Մարտունու և Վարդենիսի շրջանների գյուղերում. 2 խաչքար Վաղաշենում՝ Սուրբ Աստվածածին եկեղեցու մոտ (մեկը՝ թվագրված ՋԶԹ = 1540), 6 խաչքար Ն. Գետաշենում (Կոթ)՝ Կոթա Սուրբ Աստվածածին կիսավեր եկեղեցու գերեզմանատանը (մեկը՝ թվագրված ՋՂԱ = 1542, երկուսը՝ Աստվածածնի՝ մանուկ Հիսուսին աջ ծնկանը դրած պատկերով և մարդու դիմաքանդակով), 2 խաչքար Երանում՝ Սուրբ Աստվածածին եկեղեցու բակում (բարձր. 2,25 մ/, թվագրված ՌԻԴ = 1575, Աստվածածնի պատկերով է, մանուկ Հիսուսին աջ ծնկանը դրած և դիմաքանդակով), 1 խաչքար և տապանաքար Գեղհովիտում՝ Ս. Գևորգ եկեղեցու բակում, 1 տապանաքար Տիրունի Մեծ Մասրիկում (թվագրված ՋՂ = 1541)։ Դրանց մի մասը կրում է Ակոբ Կազմող, երբեմն՝ Ակոբ Նկարող կամ Ակոբ ստորագրությունները։


== Քանդակների ոճը ==
Նրա խաչքարերի քիվերը նեղ են, ճակատներն ու շրջանակները՝ լայն, կենտրոնական խաչը տեղավորված է սուրանկյուն խորաններում, սրբապատկերներն ու դիմաքանդակներն արտահայտիչ են, ոգեշունչ, կրում են իրականության կնիքը։ Ի տարբերություն իր ժամանակի հայ վարպետների, որոնց մեծ մասը նախընտրել է մանր գծերը, Ակոբը հետևել է քանդակազարդման վաղեմի ավանդույթներին.օգտագործել է խոշոր գծերով բուսական ու երկրաչափական զարդամոտիվներ, հասել մոնումենտալ հնչեղության։ Տապանաքարերի վրա պատկերել է և կենցաղային, և այլաբանական դինամիկ քանդակներ (վիշապը տրորող թամբած ձի, խաչը ձախ ձեռին թագակիր հեծյալ, որ նիզակահարում է վիշապին, ծալապատիկ նստած և ծնկած կանայք, երկփողանի սրինգ, պնակ, գաթա, գավ ևն)։ Ակոբի արվեստը նշանակալից ազդեցություն է թողել ժամանակի քարգործության վրա։


== Գրականություն ==
Բարխուդարյան Ս., Միջնադարյան հայ ճարտարապետներ և քարգործ վարպետներ, Ե., 1963, էջ 152–54։


== Տես նաև ==
Ակոբ Աղի խաչքար (Հայրավանք)


== Ծանոթագրություններ ==
Կվիստաբերգի աստղադիտարան

Կվիստաբերգի աստղադիտարան (շվեդերեն՝ Kvistabergs observatorium, աստղադիտարանի կոդը` — «049»), աստղադիտարան Շվեդիայում և Ուպսալայի աստղադիտարանի աստղագիտական դիտարկումների կայան, պատկանում է Ուպսալայի համալսարանի ֆիզիկայի և աստղագիտության բաժնին։ Գտնվում է շվեդական Ուպսալա և Ստոկհոլմ քաղաքների միջև, համարյա հավասար հեռավորության վրա։ 2009 թվականից Կվիստաբերգի աստղադիտարանի աստղադիտակներն ու գմբեթները հանդիսանում են թանգարանային շինություններ։
Աստղադիտարանի պատվին է անվանվել 1979 թվականին շվեդ աստղագետ Կլաս-Ինգվար Լագերկվիստի կողմից Լա Սիլյայի աստղադիտարանում հայտնաբերված (3331) Կվիստաբերգ աստերոիդը։


== Պատմություն ==
Իսկզբանե աստղադիտարանը ստեղծվել է նկարիչ և սիրող աստղագետ Նիլս Տամի կողմից որպես մասնավոր աստղադիտարան 1918 թվականին։ 1944 թվականին Նիլս Տամը նվիրաբերեց աստղադիտարանը Ուպսալայի համալսարանին, որտեղ երիտասարդ հասակում ուսանել էր աստղագիտություն։
1963 թվականին Ուպսալայի համալսարանի գիտնականներ Ակե Վիլինգվիստի և Գունար Մալմքվիստի ջանքերով Կվիստաբերգի աստղադիտարանում տեղադրվեց մեծ Շմիդտի աստղադիտակ (100/135/300սմ)։
2004 թվականին Ուպսալայի համալսարանը որոշում կայացրեց դադարցնել ակտիվ հետազոտական աշխատանքները աստղադիտարանում։ Կառույցը վաճառվեց տեղական ինքնակառավարման մարմնին, ինչից հետո աստղադիտարանի տարածքում բացվեց թանգարան։


== Աստղադիտարանի գործիքներ ==
13-սմ Ցեյս ռեֆրակտոր (1919 год);
20-սմ Ցեյս աստղագրաֆ (D = 20 սմ, F = 100 սմ) (ստեղծվել է 1922 թվականին, աստղադիտարանում է գտնվել մինչև 2005 թվականը);
40-սմ Կասսգրենի աստղադիտակ (1950-ականներ);
Շմիդտի-Վայսալայի խցիկ (D = 31/38 սմ, F = 73 սմ, ստեղծվել է 1941 թվականին, աստղադիտարանում է գտնվել 1957-ից 2005 թվականները);
Շմիդտի աստղադիտակ (D = 100/135 սմ, F = 300 սմ, տեղադրվել է 1963 թվականին) — ստեղծման պահին մեծությամբ երկրորդն էր աշխարհում։


== Հիմնական նվաճումները ==
Մասնակցություն UDAS ծրագրին — երկրամերձ աստերոիդների որոնում։
Մերձերկրյա 2001 FX9 աստերոիդի հայտնաբերում։


== Ծանոթագրություններ ==


== Արտաքին հղումներ ==
Կվիստաբերգի աստղադիտարանի Շմիդտի աստղադիտակ
Աստղադիտարան-թանգարանի լուսանկարներ(չաշխատող հղում)
Աստղադիտարանի մասին
Աստղադիտարանի մասին
Աստղադիտարանի մասինՓոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Uppsala Kvistaberg» բառերով
Որոնում «Kvistaberg Observatory» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Կոնկա դելլա Կամպանիա

Կոնկա դելլա Կամպանիա (իտալերեն՝ Conca della Campania ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1390 մարդ։ Բնակչության խտություն կազմում է 53 մարդ/կմ²։ Զբաղեցնում է 26 կմ² մակերես տարածք։ Փոստային ինդեքս՝ 81044, հեռախոսային կոդ՝ 00823։


== Բնակչություն ==


== Կապի տվյալներ ==
Հեռախոս՝ 0823 923221
Պաշտոնական կայք՝ http://www.comune.concadellacampania.ce.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Լինդոռա

Լինդոռա (էստ․՝ Lindora), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարժեմատի

Սարժեմատի, գետ Ռուսաստանում, հոսում է Ալթայի երկրամասում։ Գետաբերանը գտնվում է Չուգան Բուրգյազի գետի ձախ ափից 76 կիլոմետր հեռավորության վրա։ Գետի երկարությունը 21 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբիավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100005421
Հիդրոլոգիական ստուգման կոդ՝ 115100542
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Կոդեստե

Կոդեստե (էստ․՝ Kodeste), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միգել Անխել Աստուրիաս

Միգել Անխել Աստուրիաս Ռոսալես (իսպ.՝ Miguel Ángel Asturias Rosales, հոկտեմբերի 19, 1899(1899-10-19)[…], Գվատեմալա Սիթի, Գվատեմալա - հունիսի 9, 1974(1974-06-09)[…], Մադրիդ, Իսպանիա), գվատեմալացի Նոբելյան մրցանակակիր գրող՝ բանաստեղծ, վիպագիր, թատերագիր, ժուռնալիստ, դիվանագետ։


== Կենսագրություն ==
Ծնվել է 1899 թվականի հոկտեմբերի 19-ին, Գվատեմալայում։ 1925-1933 թվականներին, որպես վտարանդի, ապրել է Փարիզում։ Հնդկացիների մայա ցեղի ժողովրդական բանահյուսության հիման վրա գրել է «Գվատեմալական առասպելներ»–ը (1930 թ.)։ Համաշխարհային համբավ է ձեռք բերել ազատագրական գաղափարներով տոգորված էպիկական եռերգությամբ՝ «Ուժեղ քամի» (1950 թ.), «Կանաչ Պապա» (1954 թ.), «Թաղվածների աչքերը» (1960 թ.)։ Աստուրիասի գրչին է պատկանում նաև «Լիդա Սոլի հայելին» (1967 թ.) լեգենդների գիրքը։ Արժանացել է «ժողովուրդների միջև խաղաղության ամրապնդման համար» միջազգային լենինյան մրցանակի (1966 թ.)։ Նոբելյան մրցանակի դափնեկիր է (1967 թ.)։


== Ծանոթագրություններ ==
Պաբլո Կասալս

Պաբլո Կասալս (իսպ.՝ Pablo Casals, (դեկտեմբերի 29, 1876(1876-12-29)[…], Վենդրել, Baix Penedès - հոկտեմբերի 22, 1973(1973-10-22)[…] կամ օգոստոսի 14, 1973(1973-08-14), Սան Խուան, ԱՄՆ), իսպանացի թավջութակահար, դիրիժոր, կոմպոզիտոր։ Սովորել է Բարսելոնի և Մադրիդի կոնսերվատորիաներում։ Կասալսի կատարմանը բնորոշ է հուզականի ու խոհականի զուգորդումը, ֆրազավորման արտահայտչականությունը և նրբագեղությունը, վիրտուոզությունը։ Հռչակվել է հատկապես Յոհան Սեբաստիան Բախի երկերի արդիական մեկնաբանություններով։
1920 թվականին Բարսելոնում կազմակերպել է սիմֆոնիկ նվագախումբ, 1924 թվականին՝ բանվորական երաժշտական ընկերություն (երկուսն էլ ղեկավարել է մինչև 1936 թվականը)։ 1939 թվականին, Իսպանական Հանրապետության անկումից հետո, որպես հակաֆաշիստ տարագրվել է Ֆրանսիա, ապրել Պրադում, որտեղ 1950 թվականից կազմակերպվել են Կասալսի անվան ամենամյա փառատոներ։ 1956 թվականից ապրել է Պուերտո Ռիկոյում (այստեղ նույնպես կազմակերպվում էին Կասալսի անվ. փառատոներ)։
1957 թվականից տարբեր երկրներում (առաջինը՝ Փարիզում) անց են կացվում թավջութակահարների Կասալսի անվ. մրցույթներ։ Աշակերտներից նշանավոր է Գ. Կասադոն։ Կասալսի ասիստենտ է եղել Դիրան Ալեքսանյանը։


== Ծանոթագրություններ ==
Ստորին Դալյոլ

Ստորին Դալյոլ (ռուս.՝ Нижняя Дальёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Լյագա գետի աջ ափին՝ 35 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059713
Կոդը ըստ հիդրոլոգիական հետազոտության (ՌԴ) — 103005971
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռունոե (ավան, Սակիի շրջան)

Ռունոե (ուկրաիներեն՝ Рунне, Ղրիմի թաթարերեն՝ Başmaq), ավան Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Բաշմակ, Իզվեստկովոե։
2001 թվականի տվյալներով Ռունոե ավանում բնակվում էր 405 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աղլաջ

Աղլաջ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մարտիրոս դի Առաքել

Մարտիրոս դի Առաքել (1657 - 1750), XVIII դարի առաջին կեսի հայ ժամանակագիր, գրիչ, ճանապարհորդ, վաճառական։ Եղել է Պարսկաստանում, Հնդկաստանում, Իտալիայում։ Կազմել է Սեֆյան Պարսկաստանի (ընդգրկում է մինչև 1729 թվականը) և «Վասն թագաւորաց Հընդկաց» համառոտ ժամանակագրությունները։ Անդրադարձել է պատմական այն իրադարձություններին, որոնք տեղի են ունեցել Պարսկաստանում և Այսրկովկասում։ Արժեքավոր տեղեկություններ կան աղվանների արշավանքների, Պետրոս Մեծի Կասպիական արշավանքի (1722), ինչպես նաև Հնդկաստանի մողոլների դինաստիայի ներկայացուցիչների՝ գահակալության համար պայքարի մասին (1719-1720):


== Գրականություն ==
Աբրահամյան Ա., Մարտիրոս դի Առաքելի ժամանակագրությունը, ԲՄ, համար 1, 1941։
Մանր ժամանակագրություններ. 13-18-րդ դարեր, հ. 2, Երևան, 1956 (կազմ.՝ Վ. Հակոբյան)։


== Ծանոթագրություններ ==
Լա Լանդ սյուր Դրոմ

Լա Լանդ սյուր Դրոմ (ֆր.՝ La Lande-sur-Drôme), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 62 մարդ, բնակչության խտությունը` 39.49 մարդ/կմ²։ Բնակավայրը զբաղեցնում է 1.57 կմ² տարածք։
2017 թվականի հունվարից Սետ Վան, Դամպիեռ և Սեն Ժան դե Էսարտիեռ համայնքների հետ միասին հանդիսանում է Վալ դը Դրոմ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 39 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 35 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 8։ Ակտիվության ցուցանիշը կազմում է 77,1 %։ 27 աշխատունակ մարդկանցից աշխատել է 25 անձ (17 տղամարդ և 8 կին)։ Գործազուրկ են եղել 2 անձ (0 տղամարդ և 2 կին)։ 8 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սրբեր

Սրբեր, աստվածահաճության, արդարության, բարեպաշտության, աստծո և մարդկանց միջև միջնորդության «հրաշագործ» գծերով «օժտված» առասպել կամ պատմական անձնավորություններ քրիստոնեության մեջ և իսլամում։ Սրբերի հավատքը միաստվածության և բազմաստվածության զուգակցման յուրահատուկ ձև է, որովհետև Սրբերը, ըստ էության, ընկալվում են որպես «ստորակարգ աստվածություններ»։
Քրիստոնեությունում Սրբերի պաշտամունքի ձևավորման վրա զգալի ազդեցություն է ունեցել դիցաբանության հերոսների (հատկապես՝ հունա-հռոմիական) պաշտամունքը։ Հաճախ տեղական հին աստվածությունները նույնպես ներմուծվել են քրիստոնեության մեջ՝ որպես Սրբեր։ Սրբերի պաշտամունքի մասին ուսմունքը զարգացրել են IV դ․ եկեղեցական հեղինակները (Եփրեմ Ասորի, Բարսեղ Կեսարացի, Գրիգոր Նյուսացի և ուրիշներ)։ Եկեղեցին հետևողականորեն պայքարել է Սրբերի պաշտամունքի հակառակորդների՝ պավլիկյանների, թոնդրակյանների, բոգոմիլների, ալբիգոյցիների, հուսյանների և ուրիշ աղանդավորական հոսանքների դեմ։
Տիեզերական 7-րդ ժողովը (787 թ.) բանադրանք է սահմանել ընդդեմ բոլոր սրբուրացների։ Եկեղեցին Սրբերից յուրաքանչյուրի համար սահմանել է հիշատակի օր։ Քրիստոնեական առանձին համայնքներն սկզբում ունեցել են իրենց Սրբերը, հետագայում սրբադասումը կանոնացման ուղիով կենտրոնացվել է, սրբադասվել են հավատի համար բազմաթիվ «նահատակներ» կամ «մարտիրոսներ», ճգնավորներ, պապեր, կաթողիկոսներ, իշխաններ, թագավորներ, զորավարներ։ Եկեղեցին ստեղծել է Սրբերի վարքեր (Վարք սրբոց)։ Իսլամում Սրբեր (վալիներ կամ մարաբուտներ) պաշտամունքը հիմնավորվել է մոտ X դարից՝ սուֆիզմի տարածմամբ։
Պերիակ Միներվուա

Պերիակ Միներվուա (ֆր.՝ Peyriac-Minervois), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1061 մարդ, բնակչության խտությունը` 104.12 մարդ/կմ²։ Բնակավայրը զբաղեցնում է 10.19 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 20 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 629 աշխատունակ (15-64 տարեկան)  բնակիչ, որոնցից ակտիվ էին 434-ը, իսկ ոչ ակտիվները` 195։ Ակտիվության ցուցանիշը կազմում է 69,0 %։ 434 աշխատունակ մարդկանցից աշխատել է 341 անձ (189 տղամարդ և 152 կին)։ Գործազուրկ են եղել 93 անձ (34 տղամարդ և 59 կին)։ 195 անաշխատունակներից 40-ը եղել են աշակերտներ կամ ուսանողներ, 72-ը` թոշակառուներ, իսկ 83-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆուկոիդ

Ֆուկոիդներ (լատ.՝ fucus - գորշ ջրիմուռ), ջրիմուռանման տարբեր գոյացումների ընդհանուր տեսակային անվանումը։
Ֆուկոիդներն իրականում տղմակեր որդերի ճյուղավորված հետքերն են նստվածքներում (մեծ մասամբ՝ ծովային)։ Ֆուկոիդով հարուստ են ֆլիշային նստվածքները։


== Գրականություն ==
Fletcher, R.L.1987. Seaweeds of the British Isles. Volume 3, Part 1. British Museum (Natural History), London. ISBN 0-565-00992-3
(4134) Շուլց

(4134) Շուլց (անգլ.՝ Schutz), աստերոիդ աստերոիդների հիմնական գոտում։ Հայտնաբերվել է 1961 թվականի փետրվարի 15-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,302849 ա. մ., առավելագույնը մոտենում է 2,0793 ա. մ. հեռավորության վրա և հեռանում 2,5264 ա. մ.։ Արեգակի շուրջ մեկ ամբողջական պտույտ է կատարում 1276,43 երկրային օրվա ընթացքում, իր ուղեծրով շարժվելով միջինում 0,282037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4134) Շուլց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆելիսիանո (Ուրուգվայ)

Ֆելիսիանո (իսպ.՝ Feliciano), բնակավայր Ուրուգվայի հարավարևելյան մասում, Դուրասնո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 77 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Ֆելիսիանոյի պլանը Archived 2012-11-14 at the Wayback Machine.
Յոթնամյա պատերազմ

Յոթնամյա պատերազմ (1756-1763, մի կողմից Ավստրիայի, Ֆրանսիայի, Ռուսաստանի, Իսպանիայի, Սաքսոնիայի, Շվեդիայի, մյուս կողմից՝ Պրուսիայի, Մեծ Բրիտանիայի և Պորտուգալիայի միջև)։ Ծագել է գաղութների համար անգլո-ֆրանսիական պայքարի սրման և Ավստրիայի, Ֆրանսիայի ու Ռուսաստանի շահերին հակոտնյա Պրուսիայի զավթողական քաղաքականության հետևանքով։ Պատերազմն սկսվել է Պրուսիայի կողմից 1756 թվականի հոկտեմբերին Սաքսոնիայի զավթումով, ապա պրուսական զորքերը ջախջախել են ավստրիացիներին Պրահայի մոտ (1757 թվականի մայիս), բայց 1757 թվականի հունիսին պարտվել են Կոլինի մոտ, որից հետո ավստրիական զորքերը ներխուժել են Սիլեզիա, ֆրանսիացիները գրավել են Հանովերը, իսկ ռուսները ջախջախել են պրուսացիներին Գրոս-Եգերսդորֆում 1757 թվականի օգոստոսին։ 1757 թվականին Ֆրիդրիխ Н-ի բանակների հաղթանակները ֆրանսիացիները (Ռոսբախի մոտ նոյեմբերի 5-ին) և ավստրիացիների (Լեյտենի մոտ, դեկտեմբերի 5-ին) հանդեպ ոչինչ էին ռուսների (հրամանատարներ Պ․ Մալտիկով, Ա․ Ռումյանցև) ռազմական հաջողությունների համեմատ, որոնք գրավեցին Արևելյան Պրուսիան։ 1758 թվականի օգոստոսի 25-ին ռուսները Ցորնդորֆի մոտ դիմադրեցին Ֆրիդրիխ II-ի գերազանցող ուժերին, իսկ 1759 թվականի օգոստոսի 12-ին հաղթեցին Կուներսդորֆի մոտ, որից հետո Պրուսիան ընկավ ծանր կացության մեջ։
1760 թվականի հոկտեմբերի 8—9-ի գիշերը ռուսական զորքերը գրավեցին Բեռլինը (բայց չկարողացան պահել և նահանջեցին)։ Անգլիան գրեթե չէր մասնակցում Եվրոպայում մղվող ռազմական գործողություններին, որովհետև կռվում էր Ֆրանսիայի դեմ ծովում և գաղութներում։ 1757 թվականին, անգլիացիները, գրավելով ամբողջ Բենգալիան, ֆրանսիացիներին դուրս մղեցին Հնդկաստանից, իսկ Հյուսիսային Ամերիկայում գրավեցին Քվեբեկը, 1760 թվականին՝ Մոնրեալը և շուտով ամբողջ Կանադան։ 1760—1761 թվականներին ն պատերազմող կողմերը բազմիցս փորձեցին հակառակորդի հետ գաղտնի գործարքներով պատերազմն ավարտին հասցնել, որի հետևանքով սրվեցին հարաբերությունները դաշնակիցների միջև, հատկապես Ռուսաստանինը՝ Ավստրիայի ու Ֆրանսիայի հետ։ 1761 թվականին Ռուսաստանում գահ բարձրացած Պյոտր III, Ռուսաստանի շահերին հակառակ, դաշինք կնքեց Պրուսիայի հետ։ Նրան փոխարինած Եկատերինա II-ը չեղյալ համարեց այդ դաշինքը, բայց պատերազմը չվերսկսեց։ Ռազմական գործողությունները մի կողմից՝ Ավստրիայի ու Ֆրանսիայի, մյուս կողմից՝ Պրուսիայի միջև, դադարեցին 1762 թվականի աշնանը։
1763 թվականի փետրվարի 10-ին ստորագրվեց Փարիզի պայմանագիրը, որով Անգլիային անցան նախկին ֆրանսիական գաղութներ Կանադան ու Արևելյան Լուիզիանան (Հյուսիսային Ամերիկա) և մի քանի կղզիներ։ Իսպանիային անցած նախկին ֆրանսիական գաղութ Արևմտյան Լուիզիանայից Անգլիան ստացավ Ֆլորիդան։ Ավստրիայի, Պրուսիայի և Սաքսոնիայի միջև 1763 թվականի փետրվարի 15-ին ստորագրվեց այլ պայմանագիր, որով Պրուսիային անցավ Սիլեզիան։


== Տես նաև ==
Ռուսաստանի պատերազմների ցանկ
Միշինո (գյուղ, Երմոլինսկոե գյուղական բնակավայր)

Անվան այլ կիրառումների համար տե՛ս՝ ՄիշինոՄիշինո (ռուս.՝ Мишино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չումակի (գյուղ, Կոբելյակի շրջան)

Անվան այլ կիրառումների համար տե՛ս՝ ՉումակիՉումակի (ուկրաիներեն՝ Чумаки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Չումակի գյուղում բնակվում էր 72 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաս դե Կուր

Մաս դե Կուր (ֆր.՝ Mas-des-Cours), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 19 մարդ, բնակչության խտությունը` 2.52 մարդ/կմ²։ Բնակավայրը զբաղեցնում է 7.55 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 11 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 13 աշխատունակ (15-64 տարեկան)  բնակիչ, որոնցից ակտիվ էին 11-ը, իսկ ոչ ակտիվները` 2։ Ակտիվության ցուցանիշը կազմում է 84,6 %։ 11 աշխատունակ մարդկանցից աշխատել է 7 անձ (4 տղամարդ և 3 կին)։ Գործազուրկ են եղել 4 անձ (3 տղամարդ և 1 կին)։ 2 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բազմածակ (այլ կիրառումներ)

Բազմածակ, կարող է վերաբերել՝

Բազմածակ - գետ Հայաստանի Սյունիքի մարզի և Արցախի տարածքում, Աղավնո գետի աջ օժանդակը
Բազմածակ - գետակ Հայաստանի Սյունիքի մարզում, Սալվարդ գետի օժանդակը
Լիսիե Գորի (քաղաքատիպ ավան, Լիսոգորսկի շրջան)

Լիսիե Գորի (ռուս.՝ Лысые Горы), քաղաքատիպ ավան Ռուսաստանի, Սարատովի մարզի Լիսոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 7179 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Կիրովի հուշարձան (Պետրոզավոդսկ)

Սերգեյ Կիրովի հուշարձան (ռուս.՝ Памятник Сергею Кирову), հուշարձան Ռուսաստանի Կարելիայի Հանրապետության Պետրոզավոդսկ քաղաքում։ Հեղինակն է քանդակագործ Մատվեյ Մանիզերը, ճարտարապետը՝ Լև Իլյինը։ Արձանը տեղադրվել է 1936 թվականին։


== Պատմություն ==
Հուշարձանը տեղադրվել է 1936 թվականին, կոմունիստական կուսակցության և խորհրդային պետության գործիչ Ս. Մ. Կիրովի զոհվելու տարելիցի օրը, Պետրոզավոդսկի կենտրոնական հրապարակներից մեկում` Ազատության հրապարակում, որը հետագայում ստացավ նրա անունը։ Բրոնզե քանդակը ձուլվել է Լենինգրադի «Մոնումենտսկուլպտուրա» գործարանում` երկու օրինակով։ Երկրորդ քանդակը տեղադրված է Կարելիայի մեկ այլ քաղաքում` Մեդվեժեգորսկում։
Հայրենական մեծ պատերազմի տարիներին ֆինննական զորքերի կողմից Պետրոզավոդսկի օկուպացիայի ժամանակ հուշարձանն ապամոնտաժվել է, այնուհետև վերականգնվել է 1945 թվականին։


== Նկարագրություն ==
2,5 մետր բարձրությամբ քանդակը տեղադրված է վարդագույն գրանիտից պատրաստված 4,5 մետր բարձրությամբ պատվանդանի վրա։ Հուշարձանի հեղինակներն են քանդակագործ Մ. Գ. Մանիզերը և ճարտարապետ Լ. Ա. Իլյինը։
Քանդակագործը Կիրովին պատկերել է կանգնած, հագին` «սպայական» գոտիով զինվորական համազգեստ, գալիֆե տաբատ, բարձր ճտքակոշիկներ։ Կիրովի դեմքն ուղղված է նախկին Օնեգայի տրակտորի գործարանին։ Հատկանշական է, որ ձեռքի բնորոշ ցուցական ժեստը պատկերում է Կիրովի այն արտահայտությունը, որ հյուսիսային հողը «հնագույն է ու հարուստ, և կոմունիստները պետք է միայն թափ տան այն, որպեսզի այդ հարստությունները թթափվեն մեզ վրա»։


== Պատկերասրահ ==

		
		


== Ծանոթագրություններ ==
(5199) Դորտմունդ

(5199) Դորտմունդ (անգլ.՝ Dortmund), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 7-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,619767 ա. մ., առավելագույնը մոտենում է 2,1501 ա. մ. հեռավորության վրա և հեռանում 3,0894 ա. մ.։ Արեգակի շուրջ մեկ ամբողջական պտույտ է կատարում 1548,79 երկրային օրվա ընթացքում, իր ուղեծրով շարժվելով միջինում 0,23244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5199) Դորտմունդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրուբիլովո

Տրուբիլովո (ռուս.՝ Трубилово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրաք Օզչիվիթ

Բուրաք Օզչիվիթ (թուրքերեն՝ Burak Özçivit, դեկտեմբերի 24, 1984(1984-12-24), Ստամբուլ, Թուրքիա), թուրք դերասան և մոդել։ Առավել հայտնի է դարձել՝ խաղալով Քեմալի դերը Սև սեր հեռուստասերիալում, որը ցուցադրվել է թուրքական Star TV հեռուստաընկերության եթերում։


== Կյանքը և կարիերան ==
Բուրաք Օզչիվիթը ծնվել է 1984 թվականի դեկտեմբերի 24-ին Ստամբուլում։ Ավարտել է Ստամբուլի Մարմարայի համալսարանի կինոյի, կերպարվեստի և լուսանկարչության ֆակուլտետը։ 2003- 2007 թվականներին զբաղվել է մոդելային գործով։ 2003 թվականին ստացել է «Թուրքիայի լավագույն մոդել», իսկ 2005 թվականին «Աշխարհի լավագույն մոդել» մրցույթում զբաղեցրել է երկրորդ հորիզոնականը։
2006 թվականից խաղում է կինոյում և հեռուստատեսությունում։ Մասնակցությունը Հոյակապ դար և Դեղձանիկ՝ երգող թռչուն հեռուստասերիալներին, Բուրաքին մեծ հռչակ բերեց։ Ներկայումս նկարահանվում է Սև սեր հեռուստասերիալում, որտեղ նրա խաղընկերն է թուրք հայտնի դերասանուհի Նեսլիհան Աթագյուլը։


== Անձնական կյանք ==
Երկար տարիներ հանդիպել է Ջեյլան Չապայի հետ։ 2015 թվականից հանդիպում է Ֆահրիյե Էվջենի հետ։ 2017 թվականին զույգը ամուսնացել է։


== Ֆիլմագրություն ==


== Ծանոթագրություններ ==
Նորենգա (Կալաժմայի վտակ)

Անվան այլ կիրառումների համար տե՛ս՝ Նորենգա (այլ կիրառումներ)Նորենգա (ռուս.՝ Нореньга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կալաժմա գետի ձախ ափին՝ 29 կմ հեռավորության վրա։ Գետի երկարությունը 64 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034192
Հիդրոլոգիական ուսումնասիրությունների կոդը - 103003419
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոմարես

Տոմարես (իսպ.՝ Tomares), քաղաք և համայնք Իսպանիայում, մտնում է Սևիլյայի պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Մեծ Սևիլյա շրջանի կազմի մեջ։ Տարածքը՝ 5 կմ²։ Բնակչությունը՝ 23 310 (2010)։ Հեռավորությունը պրովինցիայի վարչական կենտրոնից՝ 4 կմ։


== Ժողովրդագրություն ==


== Արտաքին հղումներ ==
Պաշտոնական կայք
http://www.tomareshoy.com Archived 2016-10-05 at the Wayback Machine.
Partido político Tomares Siglo 21, la alternativa joven Archived 2008-05-05 at the Wayback Machine.
http://www.tomaressiglo21.org Archived 2008-05-05 at the Wayback Machine.
Tomares Archived 2009-12-27 at the Wayback Machine.
[1] Archived 2008-02-13 at the Wayback Machine.
http://usuarios.lycos.es/meteotomares/ Archived 2008-02-29 at the Wayback Machine.
http://www.iutomares.org Archived 2016-03-06 at the Wayback Machine.
Ռայկոնկոսկի

Ռայկոնկոսկի (ռուս.՝ Райконкоски, ֆիններեն՝ Raikonkoski), գյուղ Ռուսաստանի Կարելիայի հանրապետության Սուոյարոսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Մանուչարով

Անդրեյ Արսենի Մանուչարով (հունիսի 7, 1917(1917-06-07) - 2001), ավիացիայի հայ խորհրդային գեներալ-մայոր, ԽՍՀՄ վաստակավոր փորձարկող օդաչու (1967)։
ԽՄԿԿ անդամ 1941 թվականից։ Ավարտել է Մոսկվայի Չկալովի անվան աէրոակումբը, Մոսկվայի ավիացիոն ինստիտուտը (1940)։ Մասնակցել է Հայրենական մեծ պատերազմին (1941-1945)։ Փորձարկել է գլխավոր կոնստրուկտորներ Յակովլևի, Միկոյանի, Սուխոյի, Տուպոլևի, Իլյուշինի ստեղծած ինքնաթիռները։ Թռիչքներ է կատարել 106 տիպի ինքնաթիռներով։ Լենինյան (1967) և պետական (1975) մրցանակների դափնեկիր է։ Պարգևատրվել է Լենինի, Հայրենական մեծ պատերազմի I աստիճանի, Կարմիր դրոշի, Կարմիր աստղի 4 շքանշաններով։


== Ծանոթագրություններ ==
Մոնտեջարդինո

Մոնտեջարդինո (իտալ.՝ Montegiardino), այն ինը քաղաք-կոմունաներից մեկը, որոնք գտնվում են Սան Մարինոյում և բոլորից ամենափոքրը։ 
Այն իր մեջ պարունակում է 1 ծխական համայնք (Cerbaiola)։
2010 թվականի արդյունքներով բնակչությունը կազմում է 892 մարդ։ Ընդգրկման տարածքը՝ 3.31 կմ²։ Սահմանակից է Ֆիորենտինո և Ֆաետանո կոմունաներին, ինչպես նաև իտալական մունիցիպալիտետ Մոնտե Գրիմանո Տերմեին և Սասոֆելտրիոին։


== Պատմություն ==
Այն հիմնադրվել է լանգոբարդներների կողմից։ Մտել է Սան Մարինոյի կազմի մեջ և ընդլայնել իր տարածքները 1463 թվականին։
Նյու Յորք Յանկիս

«Նյու Յորք Յանկիս» (անգլ.՝ New York Yankees), պրոֆեսիոնալ բեյսբոլի ամերիկյան ակումբ։ Հանդես է գալիս Բեյսբոլի բարձրագույն լիգայի (MLB) Ամերիկյան լիգայի Արևելյան դիվիզիոնում։ Տեղակայված է Նյու Յորք քաղաքի Բրոնքս թաղամասում։
Հիմնադրվել է 1901 թվականին՝ Բալթիմոր քաղաքում (Մերիլենդ նահանգ)` կրելով «Բալթիմոր Օրիոլս» անվանումը։ Երկու տարի անց ակումբը տեղափոխվել է Նյու Յորք և վերանվանվել «Նյու Յորք Հայլենդերս»։ «Յանկիս» անվանումը թիմն ընտրել է 1913 թվականին։
Համարվում է մասնագիտական սպորտաձևերի պատմության ամենահաջող ակումբներից մեկը։ Գոյության ընթացքում «Յանկիսը» նվաճել է ռեկորդային 18 դիվիզիոն տիտղոս, Ամերիկյան լիգայի 40 հուշադրոշ, և հաղթանակ տարել 27 Համաշխարհային սերիայում։ Պատմության ընթացքում «Յանկիսում» հանդես եկած 44 բեյսբոլիստ և 11 մենեջեր առաջադրվել են Բեյսբոլի ազգային փառքի սրահ։ Թիմում ելույթ են ունեցել այնպիսի անվանի բեյսբոլիստներ, ինչպիսիք են Բեյբ Ռութը, Լու Գեյրիգը, Ջո ԴիՄաջջիոն, Միկի Մենթլը և այլք։
Տան հանդիպումները թիմն անցկացնում է «Յանկի սթեդիում» մարզադաշտում։
Ըստ «Ֆորբս» հանդեսի, «Նյու Յորք Յանքիսը» համարվում է Միացյալ Նահանգների ամենաթանկարժեք սպորտային թիմը։ «Յանկիսի» արժեքը գնահատվում է մոտավորապես 2,3 միլիարդ ԱՄՆ դոլար։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-11-15 at the Wayback Machine.(անգլ.)
Արամ Սուջյան

Արամ Վարդանի Սուջյան (1933, Ախալցխա, Վրացական ԽՍՀ, ԱԽՖՍՀ, ԽՍՀՄ), հայ բժիշկ, պարէնտերոլոգ։ Բժշկական գիտությունների դոկտոր, պրոֆեսոր։


== Կենսագրություն ==
Արամ Սուջյանը ծնվել է 1933 թվականին Ախալցխա (Վրաստան) քաղաքում։ 1957 թվականին ավարտել է Երևանի բժշկական ինստիտուտը։ 1960 թվականին աշխատել է Ռուսաստանի դաշնության բժշկական գիտությունների ակադեմիայի ուռուցքաբանության կենտրոնում, ղեկավարել է արտաաղիքային (պարէնտերալ) սնուցման լաբորատորիան։
Աշխատանքները վերաբերում են ուռուցքաբանական հիվանդների վիրաբուժության, քիմիական և ճառագայթային բուժման փուլերում փոխանակության խանգարումների և դրանց կարգավորման հարցերին։


== Երկեր ==
"Парентеральное питание в онкохирургии" (1973)
"Внутривенное питание" (1984)
"Клиническое питание" (1990, համահեղինակ)


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7


== Արտաքին հղումներ ==
«Вінницька обласна наукова медична бібліотека»։ 193.107.106.27։ Վերցված է 2019-03-28 (չաշխատող հղում)
Նաինյան այրու որդու հարությունը

«Նաինյան այրու որդու հարությունը» (իտալերեն՝ Risurrezione del figlio della vedova di Nain), իտալացի գեղանկարիչ, Վենետիկի դպրոցի ներկայացուցիչ Պաոլո Վերոնեզեի (1528-1588) նկարը։ Ստեղծվել է 1565-1570 թվականներին։ Պահվում է Վիեննայի Արվեստի պատմության թանգարանհավաքածուում (ինվ. №GG 52)։


== Պատմություն ==
Սկզբում կտավը գտնվել է Բարտոլոմեո դելլա Նավեի հավաքածուում։ 1659 թվականից պահպանվել է էրցհերցոգ Լեոպոլդ Վիլհելմի Ավստրիացու հավաքածուում]] (1614-1662)։


== Նկարագրություն ==
Նկարում պատկերված է Նաինից երիտասարդ այրու հետ Հիսուս Քրիստոսի հանդիպման տեսարանը, որը դրանից կարճ ժամանակ առաջ կորցրել էր որդուն։ Քրիստոսը վերակենդանացնում է երիտասարդին, և կինը ծնկի է իջնում նրա առաջ, ի նշան երախտագիտության։ Հիմնական տեսարանը տեղի է ունենում տպավորիչ սյունաշար ունեցող ինտերիերում, որտեղ կերպարները հետևում են հուզիչ իրադարձություններին։ Այրին և նրա ընկերուհիները հագել են շքեղ զգեստներ, ինչը առաջացնում է տոնի ու անակնկալի զգացում, ինչը կտրուկ հակապատկեր է հետին պլանում պատկերված գիշերային, սգալի երկնքին։ Նկարի ստորին ձախ անկյունում պատկերված է մի երիտասարդ մարդ, որը հենց նոր է հարություն առել, բայց դեռ ընկղմված է այդ մռայլ լույսի մեջ։
Նկարիչը իր նկարում փառաբանում է իդեալներն ու Վենետիկի արիստոկրատիայի աշխարհը՝ իր կերպարներին հագցնելով այնպես և նրանց ներկայացնելով այնպիսի տեսարաններում, որոնք շատ նմանություններ ունեն թատերական ներկայացումների հետ։ Այնպիսի հնարքի միջոցով,  ինչպիսին է ճաղաշարի միայն մի մասը պատկերումը, որտեղ մարդիկ հավաքվել են Քրիստոսի մոտ, և ներքևի կերպարների մասնակի կերպարների պատկերումը մեջքից, Վերոնեզեն հասել է հաջողության դիտողին գործողության մեջ ներգրավվածության պատրանքի ստեղծման հարցում


== Ծանոթագրություններ ==


== Գրականություն ==
Вольфганг Прохаска. «Венский музей истории искусств. Живопись». — Лондон: Scala Publishers, 2011. — 128 с. — («Музеи мира»). — 7000 экз. — ISBN 978-34-065-2756-2
«Музей истории искусства. Вена». Под редакцией Сильвии Боргези. = Kunsthistorisches Museum. Vienna. — /Пер. с ит. — М.: ЗАО «БММ», 2007. — 144 с. — (Великие музеи мира). — 3000 экз. — ISBN 978-88-370-2769-8
Ստրյուկովո (գյուղ, Շախտյորսկի շրջան)

Ստրյուկովո (ուկրաիներեն՝ Стрюкове), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Ստրյուկովո գյուղում բնակվում էր 151 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հնդկական մացառախոզ

Հնդկական մացառախոզ կամ հնդկական վայրենակերպ (լատ.՝ Histryx indica), մացառախոզերի ընտանիքի հազվագյուտ կրծող կենդանի։ Գրանցված է ՀՀ Կարմիր գրքում։


== Կենսաբանական նկարագիր ==
Ընտանիքի ամենախոշոր և կարճապոչ տեսակն է։ Առջևի վերջավորությունները չորսմատնանի են, հետևինները՝ հինգմատանիմատնանի։ Մյուս ցեղերի համեմատ մազածածկն ապաճած է, իսկ ասեղնածածկը՝ առավել զարգացած և տարբերակված։ Սև կամ մուգ շագանակագույն մազածածկը պահպանվում է միայն դնչի, թաթերի և մարմնի ստորին մասերում։ Մեջքը և մարմնի կողքերը, մասամբ՝ մարմնի վերին մասը ծածկված են երկար, առաձգական և կորացած ասեղներով։ Մարմնի ասեղների երկարությունը մինչև 42 սմ է։ Ասեղները սև-սպիտակ օղակաձև շերտավորում ունեն։ Պոչը զինված է կարճ, հաստ ու շատ սուր, սպիտակ և սև-սպիտակ, երկար, սնամեջ ասեղներով, պոչի ծայրին կա կարճ ասեղներից կազմված վրձին։


== Բնակության միջավայր ==
ՀՀ-ում հայտնի է Վայքի, Գորիսի, Կապանի և Մեղրու տարածաշրջաններում։ Վերջին տասնամյակներում հայտնաբերված է Սևանի ավազանում՝ Արեգունու լանջերին։ Բնակվում է թփուտներում, մացառուտներում, գերադասում է ժայռերի ու մացառուտների համատեղությամբ տարածքները։ Գործունյա է միայն գիշերը։ Բնակվում է իր փորած, մինչև 20 մ երկարության, բարդ ստորգետնյա բներում, երբեմն՝ քարանձավներում և այլն։
Սնվում է վայրի ու մշակաբույսերի պտուղներով, խոտաբույսերի վերգետնյա և ստորգետնյա մասերով, ձմռանը՝ ծառերի, թփերի մատղաշ ճյուղերով ու կեղևով։ Բազմանում է տարին 1 անգամ (գարնանը, երբեմն՝ ամռան վերջին), ունենում 2-5 ձագ։ Տարածվածության աննշան խտության պատճառով տնտեսական և համաճարակաբանության նշանակություն չունի։


== Տարածվածություն ==
Տարածված է Փոքր և Առաջավոր Ասիայից արևելք մինչև Հնդկաստան և Շրի Լանկա։ Ենթատեսակը տարածված է Փոքր Ասիայում, Հարավային և Հարավարևելյան Հայաստանում, Արցախում, Թալիշում և հավանաբար, Նախիջևանում։
Ապրում է Սյունիքում, Հայաստանում հանդիպում է «Խոսրովի անտառ» արգելոցում, Արտանիշի թերակղզում, Վայոց ձորի մարզում, ծովի մակարդակից 550-1900 մ բարձրություններում։


== Պահպանություն ==
Խիստ մասնատված, կրճատվող արեալով նեղ արեալային տեսակ է, որը ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Ամենուրեք հազվադեպ խիստ փոքր թվաքանակով հանդիպող տեսակ է։ Նորավանքի պոպուլյացիան անհետացել է, ինչպես և, հավանաբար, Արփա գետի հովտում բնակվող առանձնյակները։
Վտանգման հիմնական գործոններն են արեալի տարածքներում մարդու տնտեսական գործունեությունը և որսագողությունը։
Պահպանվում է «Խոսրովի անտառ», «Շիկահող» արգելոցներում և «Սևան» և «Արևիկ» ազգային պարկերում։


== Պատկերասրահ ==

		
		


== Ծանոթագրություններ ==
Տրոիցկոե (գյուղ, Պերեսլավսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արդա (այլ կիրառումներ)

Արդա, կարող է վերաբերել՝

Արդա - Երուսաղեմի թագավոր Բալդուին I Բուլոնցու կինը
Արդա - գետ Բուլղարիայի հարավում ու Հունաստանի հյուսիս-արևելքում
Արդա - գյուղ Ռուսաստանի Մարի Էլ հանրապետության Կիլեմարսկի շրջանի կազմում
Տրիս

Տրիս (անգլ.՝ Tris, THAM)՝ տրիս (հիդրօքսիմեթիլ) ամինոմեթան (HOCH2)3CNH2 քիմիական միացության կարճ անվանումը։ Տրիսը լայնորեն օգտագործվում է կենսաքիմիայի և մոլեկուլային կենսաբանության մեջ՝ որպես բուֆերային լուծույթ, օրինակ՝ TAE և TBE բուֆերային համակարգերում՝ նուկլեինաթթուները լուծելու համար։ Ըստ քիմիական կառուցվածքի՝ տրիսը առաջնային ամին է և ունի ամիններին բնորոշ հատկություններ, օրինակ՝ խտանում է ալդեհիդների հետ։


== Բուֆերային հատկություններ ==
Tris-ն ունի pKa 8,06 և արդյունավետ է որպես բուֆեր pH 7,0-ից մինչև 9,2։
PKa-ի արժեքը նվազում է մոտավորապես 0,03-ով, երբ ջերմաստիճանը նվազում է մեկ աստիճան ցելսիուսովԲուֆերային լուծույթի տարածված տարբերակը՝ Tris-HCl, թթվային աղ է։ Երբ լուծույթի pH-ը համապատասխանում է pKa-ին, հակաէոնի կոնցենտրացիաները հավասար են (OH-Tris-HCl-ի համար և h+ Tris բազայի համար)։
Ապացուցված է, որ տրիսը արգելակում է որոշ ֆերմենտների, և, հետևաբար, պետք է զգուշությամբ օգտագործել սպիտակուցներն ուսումնասիրելիս։


== Սինթեզ ==
Տրիսը սինթեզվում է նիտրոմեթանից (HOCH2)3CNO2 միջոցով։ Վերջինիս վերականգնումից ստացվում է տրիս(հիդրօքսիմեթիլ)ամինոմեթան։


== Դիմում ==
Բուֆերային հատկությունները pH 7-9-ում համապատասխանում են օրգանիզմների մեծ մասի ֆիզիոլոգիական pH արժեքներին։ Այս հատկությունները տրիսին դարձնում են կենսաքիմիայի և մոլեկուլային կենսաբանության լավագույն բուֆերներից մեկը։ Տրիսն օգտագործվում է որպես քիմիական վերլուծության մեջ թթվային լուծույթների առաջնային ստանդարտ։
Տրիսն օգտագործվում է որպես նատրիումի բիկարբոնատի այլընտրանք՝ մետաբոլիկ acidosis-ի բուժման համար։


== Ծանոթագրություններ ==
Խոլոդովշչինա (գյուղ, Զենկովի շրջան)

Անվան այլ կիրառումների համար տե՛ս՝ ԽոլոդովշչինաԽոլոդովշչինա (ուկրաիներեն՝ Холодівщина), գյուղ Ուկրաինայի Պոլտավայի մարզի Զենկովի շրջանում։
1984 թվականի տվյալներով Խոլոդովշչինա գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լորա Կարմայքլ

Լորա Էլիզաբեթ Կարմայքլ (անգլ.՝ Laura Elizabeth Carmichael, հուլիսի 18, 1986(1986-07-18) կամ հուլիսի 16, 1986(1986-07-16), Սաութհեմփթոն, Հեմփշիր, Միացյալ Թագավորություն), բրիտանացի դերասանուհի։


== Կենսագրություն ==
Կարմայքլը ծնվել է Սաութհեմփթոնում՝ ճառագայթաբան Սառայի և ծրագրային ապահովման խորհրդատու Էնդի Կարմայքլների ընտանիքում։ Նա երեք դուստրերից միջնեկն է։ Նրա քույրը՝ Էմին, աշխատում է ծրագրային ապահովման սկսնակ ընկերությունում, իսկ մյուս քույրը՝ Օլիվիան, բարեգործական դրամահավաքիչ է NHS-ի հետ։
Տարրական կրթությունը Լորան ստացել է Շիրլիի մանկա-պատանեկան դպրոցում, միջնակարգը՝ Մաունբաթեն դպրոցում, իսկ ավելի ուշ ավարտել է Փիթեր Սիմոնդսի քոլեջը։ 2007 թվականին Լորա Կարմայքլը ավարտել է Բրիստոլի Օլդ Վիկ (անգլ.՝ Bristol Old Vic) թատերկան դպրոցը, երբ ավարտելուց առաջ երկու տարի տարբեր տեղերում էր աշխատում (ուսուցչի օգնական, ընդունարանի աշխատող և դայակ) մինչդեռ նաև գնում էր լսումների ծայրամասային թատրոններում։


=== Կարիերա ===
Դերասանուհու առաջին ելույթը հեռուստատեսությունում Էդիթ Քրոուլի դերն էր «Դաունթոնի աբբայություն» հեռուստասերիալում։ Մեկնաբանելով Լեդի Էդիթի դեր ստանալը՝ Կարմայքլը ասում է. «Ես չգիտեմ, թե ինչպես դա տեղի ունեցավ Դաունթոնի հետ, դա իսկապես հրաշք էր։ Կարծում եմ՝ դա այն պատճառով էր, որ իմ CV-ում ունեի լավ թատերական դպրոց, և նրանք շատ էին փորձում գտնել մեկին Էդիթի համար, քանի որ նա պետք է բավականին տարբերվեր երկու այլ քույրերից` [Լեդի Մերիից և Լեդի Սիբիլից]»։ Դերասանուհին հաճույք է ստացել այդ դերից. «Երբ թատերական դպրոցում էի, ունեի բավականին շատ թաց, հնարամիտ դերեր, այնպես որ ես հիացած եմ, քանի որ նրան խաղալը շատ զվարճալի է։ Հետաքրքիր է, թե ինչպես մեկ դերը կարող է ստիպել մարդկանց տեսնել քեզ այլ կերպ»։
2011 թվականին Լորան ստացել է ոչ հիմնական դեր «Լրտես, դուրս եկ» ֆիլմում, որտեղ նրա գործընկերը դարձել է Բենեդիկտ Քամբերբեչը։


=== Անձնական կյանք ===
Կարմայքլը ապրում է Լոնդոնում, Քեմդենում։
2016 թվականից Կարմայքլը հարաբերությունների մեջ է Դաունթոնի աբբայության համաստղ Մայքլ Ս. Ֆոքսի հետ։


== Ֆիլմագրություն ==
2010-2015 «Դաունթոնի աբբայություն / Abbey Downtown» - Լեդի Էդիթ Քրոուլին
2011 «Լրտես, դուրս եկ / Tinker Tailor Soldier Spy» - Սալ
2014 «Մադամ Բովարի / Madame Bovary» - Հենրիետտա
2015 «Այրել Այրել Այրել / Burn Burn Burn» - Սեֆ
2016 «Մարչելլա / Marcella» - Մեդդի Ստիվենսոն
2016 «Միացյալ Թագավորություն / A United Kingdom» - Մուրիել Վիլիամս
2017 «Մարդ նարնջագույն վերնաշապիկով / Man in an Orange Shirt» - Դաֆնի Թալբոտ
2019-2020 «Իսպանացի արքայադուստր / The Spanish Princess» - Մարգարեթ Փոլ՝ Սոլսբերիի կոմսուհի
2019 «Դաունթոնի աբբայություն / Abbey Downtown» (ֆիլմ) - Լեդի Էդիթ Փելեմ՝ Հեքսամի մարկիզուհի
2020 «Գաղտնիքները, որոնք նա պահում է / The Secrets She Keeps» - Ագաթա


== Ծանոթագրություններ ==


== Արտաքին հղումներ ==
Լորա Կարմայքլ Internet Movie Database կայքում
January, 2016, NYTimes interview
Արթուրը և երկու աշխարհների պատերազմը

Արթուրը և երկու աշխարհների պատերազմը (ֆր.՝ Arthur et la guerre des deux mondes) Լյուկ Բեսոնի ֆիլմն է։


== Սյուժե ==
Ֆիլմի նախորդ մասում Ուրդալակը աստղադիտակի միջից դուրս էր թռել մարդկանց աշխարհ և դարձել մեծ։ Նրա նպատակն է. գալ իշխանության։ Արթուրը շփոթված է. երկու միլիմետր երկու մետրի դիմաց, անհեթեթություն է։ Արթուրը հիշում է, որ պապիկի գրքերի միջև գտնվում է սրվակներով աճի դեղաթույն։ Ուրդալակը պահանջում է հենց այդ սրվակը։
Ո՞վ է ավելի արագ հասնելու այդ սրվակին։ Կաշխուժացնի՞ այդ խմելիքը Ուրդալակի բանակին։ Կգրավի՞ նա աշխարհը։ Այդ դեղաթույնը մեկն է աշխարհում, բայց գուցե դա միակը չէ այդ տանը, գուցե դեռ ողջ է դրա հեղինակը։
Մարդիկ արդեն ներգրավված են երկու աշխարհների պատերազմի մեջ։ Արթուրը, Սելենիան, Բարախլյուշը, աղջիկը մի փոքրիկ բանակ են։ Հայտնվում է մեկ այլ դաշնակից։ Այդ դեպքում ուժերը կհավասարվեն։ Հաջողվո՞ւմ է դա նրա մոտ։ Ո՞վ կհաղթի երկու աշխարհների պատերազմում։ Ուրդալակը և մի քանի հազար մժեղնե՞րը, թե՞ Արթուրը, նրա ընկերները և այդ փոքրիկ քաղաքը, որտեղ զենք ունեն միայն ոստիկանները։


== Դերերում ==
Ֆրեդի Հայմոր - Արթուր
Փենի Բալֆոր - Ռոզա (անգլ.՝ Penny Balfour)
Միա Ֆերոու - Մարգարիտա
Ռոբերտ Սթենթոն - Արման
Սելենա Գոմես - Սելենիա (հնչյունավորում)


=== Ռուսական տարբերակում ===
Ֆիլիպ Բլեդնի - Արթուր
Մարիա Կաժևինիկովա - Արքայադուստր Սելինիան
Դիոմիդ Վինագրադով - Բարախլյուշ
Վլադիմիր Զայցև - Ուրդալակ


== Կարծիքներ ==
«Արթուրը և երկու աշխարհների պատերազմը» ֆիլմը արժանացել է մի շարք բացասական արձագանքների։ Մի քննադատ ֆիլմը համարում է իր նախորդ մասերի մեղմ բարելավումը և այն գնահատել է 2/5։ Ֆիլմն արժանացել է 20% դրական արձագանքի Rotten Tomatoes-ի կողմից, միջին վարկանիշով 4,8/10։


== Ծանոթագրություններ ==


== Հղումներ ==
Ֆիլմի պաշտոնական կայք
Ֆիլմի ֆան կայքը Archived 2014-09-02 at the Wayback Machine.(ռուս.)
Ոչ պաշտոնական «պատմություններ և այլ գրություններ» ֆիլմի մասին